Държавен вестник, бр. 59, 2012 г., стр. 91

БРОЙ  59	
Д Ъ Р Ж А В Е Н  В Е С Т Н И К 	
СТР.  91  
Член 34 
Извеждане от експлоатация
1. Задълженията на всяко Дружество във 
връзка с извеждането от експлоатация на 
Тръбопроводната система Набуко след края 
на нейния технически и икономически поле­
зен живот са такива, каквито се посочват от 
Националните закони. Всяко Дружество има 
право да осъвременява, изменя, удължава 
техническия и икономически полезен живот 
на и/или да замени Тръбопроводната система 
Набуко в зависимост от надлежното съответ­
ствие с всякакви такива изисквания, каквито 
са общоприложими в съответния момент. Ни­
какви изисквания няма да се налагат на което 
и да е Дружество във връзка с извеждането 
от експлоатация на Тръбопроводната система 
Набуко, които изисквания отиват отвъд или се 
различават по естество от онези, които биха 
били валидни по Националните закони за дру­
ги тръбопроводни системи, освен доколкото е 
обективно необходимо надлежно да се отчетат 
съответните физически характеристики на 
тръбопроводите и съответните трасета.
2. Правата на Дружествата по този член 
продължават да бъдат в сила след изтичането 
или прекратяването на това Споразумение.
Член 35 
Разрешаване на спорове
1. Всеки спор, възникващ по това Споразу­
мение или по някакъв начин, свързан с това 
Споразумение, и/или породен от Проектни 
дейности (включително съставянето на това 
Споразумение и всякакви въпроси, отнасящи 
се до възможността за арбитраж или същест­
вуването, валидността или прекратяването на 
това Споразумение) („Спор“), може да бъде 
окончателно решен с арбитраж по силата на 
този член 35 при изключване на всякакво 
друго средство за удовлетворение. 
2. Ако някакъв Спор не бъде разрешен чрез 
кореспонденция или преговори до деветдесет 
(90) дни, тогава, освен ако нещо друго не се 
договори между страните, този Спор се отнася 
до Арбитражния съд на Международната тър­
говска камара и се решава според Правилата 
за арбитраж на Международната търговска 
камара от трима арбитри, назначени в съот­
ветствие със споменатите Правила. 
3. Седалището на арбитража е Женева, 
Швейцария. Език на арбитража е англий­
ският език. 
4. Съответните права и задължения на 
Страните по това Споразумение продължават 
да бъдат в сила след възникването на всеки 
Спор и докато продължава арбитражното 
производство.
5.  Страните изрично разрешават на ар­
битражния съд да определи специфичното 
изпълнение на задълженията по настоящото 
Споразумение, по-специално на задълженията 
за „всичко възможно“ или „всички разумни 
усилия“ или подобни задължения, изискващи 
съдействието на задължения.
6. Всички плащания, дължими по окон­
чателно решение, се извършват във всяка 
Конвертируема валута и в съответствие с 
условията на това Споразумение, отнасящи 
се за дължими и платими суми, включват 
лихва, начислена при Договорения лихвен 
процент от датата на събитието, неспазването 
или друго нарушение, пораждащо Спора, до 
датата, когато присъдената сума бъде платена 
изцяло.
7. Разпоредбите на този член 35 са валидни 
и приложими независимо от незаконността, 
невалидността или неприложимостта на ня­
какви други разпоредби на това Споразумение.
Член 36 
Приложимо право
1. Това Споразумение (включително него­
вото съставяне и всякакви въпроси, свързани 
със съществуването, валидността или пре­
кратяването на това Споразумение) и всеки 
Спор по него се подчиняват на и тълкуват 
в съответствие с швейцарското материално 
гражданско право.
2. Разпоредбите на Националните закони 
ще се тълкуват в съответствие със законите 
на Държавата. 
Член 37 
Уведомления
1. Уведомление, одобрение, съгласие или 
друго съобщение, дадено по или във връзка 
с това Споразумение (в тази клауза известни 
като „Уведомление“):
а.	 са в писмен вид на английски език, 
а също така на всеки друг език, из­
искващ се от Националните закони;
б.	 се смята за надлежно предадено или
направено, когато се връчи на ръка 
или чрез международно призната 
куриерска служба или изпратено по 
факса до Страната, до която е необ­
ходимо или позволено да се даде или 
направи, на такъв адрес на Страната 
или номер на факс, посочен по-долу, 
и предназначено за вниманието на 
така посоченото Лице, или на такъв 
друг адрес или номер на факс и/или 
предназначено за такова друго Лице, 
каквото съответната Страна може, 
във всеки даден момент от време, 
да посочи с Уведомление, дадено в 
съответствие с този член; и
в.	 за избягване на съмнение Уведомле-
ние, изпратено по електронна поща, 
няма да се смята за валидно.
Съответните данни на всяка Страна към 
датата на това Споразумение са: